Izziņa par atzinumos sniegtajiem iebildumiem

Likumprojekts "Grozījumi Ieslodzījuma vietu pārvaldes likumā"

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020. gada 10. jūnijs 2020. gada 7. jūlijs  |
| Saskaņošanas dalībnieki | Finanšu ministrija, Aizsardzības ministrija, Iekšlietu ministrija, Veselības ministrija, Latvijas Brīvo arodbiedrību savienība, Korupcijas novēršanas un apkarošanas birojs |
| Saskaņošanas dalībnieki izskatīja šādu ministriju (citu institūciju) iebildumus | 2020. gada 10. jūnijs - Aizsardzības ministrijas, Iekšlietu ministrijas, Veselības ministrijas, Korupcijas novēršanas un apkarošanas biroja iebildumi.2020. gada 7. jūlijs - Korupcijas novēršanas un apkarošanas biroja iebildums. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | 2020. gada 10. jūnijs - Finanšu ministrija atzinumu nesniedza. 2020. gada 7. jūlijs - uz aicinājumu saskaņot likumprojektu, atbilde netika saņemta no Finanšu ministrijas, Aizsardzības ministrijas, Iekšlietu ministrijas.­­­­­­­­­­­­­­­­­­­ |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Veselības ministrijas 2020. gada 8. marta atzinums Nr. 01-09/1181** |
| 1. | Likumprojekta 1. pants un anotācijas I sadaļas 2. punkts  | Likumprojektā iekļautais grozījums Ieslodzījuma vietu pārvaldes likumā (turpmāk – likums), kas paredz 22. panta pirmo daļu papildināt ar 10. punktu (likumprojekta 2. pants), neatbilst Pacientu tiesību likumā, kā arī Eiropas Parlamenta un Padomes 2016. gada 27. aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Datu regula) noteiktajiem datu apstrādes principiem.Saskaņā ar Pacientu tiesību likuma 10. panta pirmo un otro daļu informācija, kas attiecas uz identificētu vai identificējamu pacientu, ir aizsargājama saskaņā ar fizisko personu datu aizsardzību regulējošiem normatīvajiem aktiem, vienlaikus nodrošinot, ka informāciju par pacientu izpauž tikai ar personas rakstveida piekrišanu. Pēc iepriekš minētā secināms, ka informācija, kas saistīta ar personas (pacienta) veselības stāvokli, uzskatāma par īpaši aizsargājamu. Līdz ar to institūciju loks un tām pieejamās informācijas apjoms tiek pakļauts ierobežojumiem. Proti, pieeja šādai informācijai tiek nodrošināta tikai tādām institūcijām, kuras veic steidzamas un neatliekamas darbības konkrētu personu interešu aizsardzībai un tiesībpārkāpumu novēršanai vai kuru funkciju izpilde ir tieši saistīta ar informācijas par pacientu apstrādi, nodrošinot veselības aprūpes pakalpojumu sniegšanu. Vienlaikus informējam, ka minētie grozījumi neatbilst Pacientu tiesību aizsardzības likuma 10. panta piektajai daļai. Proti, Pacientu tiesību aizsardzības likums neparedz tiesības Ieslodzījumu vietu pārvaldē nodarbinātajām amatpersonām pieprasīt informāciju par pacientu kompetencē ietilpstošo uzdevuma veikšanai.Tāpat norādām, ka likumprojekts un tā anotācija nesniedz pietiekamu personas datu aizsardzības izvērtējumu, atbilstoši Datu aizsardzības regulas 35.  pantā noteiktajam. Proti, piedāvātie grozījumi nenorāda skaidru datu apstrādes mērķi, likumprojektā nav norādīts tas pacienta datu apjoms, kas ir minimāli nepieciešams konkrētā mērķa sasniegšanai, nav norādes par šādu datu glabāšanu, kā arī nav sniegts novērtējums par apstrādes darbību nepieciešamību un samērīgumu attiecībā uz nolūkiem.Pamatojoties uz iepriekš minēto, Veselības ministrija iebilst pret likumprojekta 2. pantā iekļauto grozījumu, kas paredz papildināt Ieslodzījuma vietu pārvades likuma 22. panta pirmo daļu ar 10. punktu un lūdz to izslēgt no likumprojekta, attiecīgi precizējot likumprojektu un tā anotāciju. | **Ņemts vērā** | Likumprojektā iekļautais grozījums Ieslodzījuma vietu pārvaldes likumā, kas paredz 22. panta pirmo daļu papildināt ar 11. punktu (likumprojekta 2. pants), svītrots |
| **Korupcijas novēršanas un apkarošanas biroja 2020. gada 5. marta atzinums Nr. 1/1251** |
| 2. | 1. 8. pantā:papildināt pirmo daļu ar 9. punktu šādā redakcijā:"9) Valsts drošības iestādes amatpersonām.";Likumprojekta 1. pants un anotācijas I sadaļas 2. punkts  | Saskaņā ar Korupcijas novēršanas un apkarošanas biroja likuma 2. panta pirmo un trešo daļu Birojs ir tiešās pārvaldes iestāde, kas pilda likumā noteiktās funkcijas korupcijas novēršanā un apkarošanā, un ir operatīvās darbības subjekts. Atbilstoši Kriminālprocesa likuma 386. panta pirmās daļas 6. punktam Birojs ir izmeklēšanas iestāde. Korupcijas novēršanas un apkarošanas biroja likuma 10. panta pirmās daļas 9. punkts nosaka, ka Biroja amatpersonai atbilstoši tās kompetencei ir tiesības, uzrādot dienesta apliecību, brīvi apmeklēt valsts pārvaldes un pašvaldību iestādes, kā arī Latvijas teritorijā izvietotās juridiskajām un fiziskajām personām piederošās vai to lietošanā esošās ražošanas telpas, noliktavas, tirdzniecības un citas nedzīvojamās telpas. Tomēr Biroja amatpersonas bez speciālas atļaujas nevar apmeklēt ieslodzījuma vietas. Birojs vērš uzmanību, ka Birojs veic līdzīgas un salīdzināmas funkcijas ar Iekšējās drošības biroja un valsts drošības iestāžu funkcijām. Jānorāda, ka, līdzīgi kā Biroja amatpersonām, tiesībsargam, Iekšējās drošības biroja un valsts drošības iestāžu amatpersonām speciālajos likumos ir noteiktas tiesības, uzrādot dienesta apliecību, brīvi apmeklēt valsts pārvaldes un pašvaldību iestādes. Tomēr šīm amatpersonām likumā ir īpaši paredzētas tiesības apmeklēt ieslodzījuma vietas, nesaņemot speciālās atļaujas. Tādējādi likumā arī Biroja amatpersonām būtu jāparedz tiesības bez speciālās atļaujas apmeklēt ieslodzījuma vietas Biroja funkciju nodrošināšanai. Birojs norāda, ka praksē ir iespējamas situācijas, kad Biroja amatpersonām ir nepieciešams brīvi iekļūt ieslodzījuma vietās, piemēram, veicot un īstenojot operatīvās darbības pasākumus vai veicot izmeklēšanas darbības. Tāpat Birojs uzsver, ka, veicot operatīvās darbības pasākumus, var būt situācijas, kad ir nepieciešama tūlītēja rīcība, lai atklātu un novērstu noziedzīgas darbības, bet speciālo atļauju noformēšana šādā gadījumā kavētu šo darbību īstenošanu. Turklāt saskaņā ar Ministru kabineta 2004. gada 26. oktobra noteikumiem Nr. 887 "Valsts noslēpuma objektu saraksts" 2.6.3. apakšpunktu par valsts noslēpuma objektu atzīstama informācija par operatīvās darbības subjektu īpaši pilnvaroto struktūrvienību, kas veic speciālo procesuālo aizsardzību un speciālo aizsardzību, operatīvās darbības pasākumus, speciālās izmeklēšanas darbības, izmantojot operatīvās darbības līdzekļus un metodes, personālsastāvu, tajā skaitā šajās struktūrvienībās nodarbināto personu lietas, un dislokāciju (atrašanās vietu). Ievērojot minēto, informācija par Biroja amatpersonām, kuras ir iesaistītas operatīvās darbības pasākumu veikšanā un speciālās izmeklēšanas darbībās, ir slepena un konfidenciāla, tādējādi Biroja amatpersonas nevar būt pakļautas personu datu pārbaudei, vienkāršā kārtībā noformējot speciālo atļauju apmeklēt ieslodzījuma vietas.Ņemot vērā minēto un ievērojot vienlīdzības principu, lūdzam likumprojekta 1.pantā ietverto grozījumu likuma 8. panta pirmajā daļā papildināt ar punktu šādā redakcijā: "10) Korupcijas novēršanas un apkarošanas biroja amatpersonas" un attiecīgi papildināt anotāciju. | **Ņemts vērā**  | 1. 8. pantā:papildināt pirmo daļu ar 9. un 10.  punktu šādā redakcijā:"9) Valsts drošības iestādes amatpersonām;10) Korupcijas novēršanas un apkarošanas biroja amatpersonām.";Papildināts likumprojekta 1. pants un anotācijas I sadaļas 2. punkts.  |
| **Korupcijas novēršanas un apkarošanas biroja 2020. gada 17. jūnija elektroniskais paziņojums** |
|  | 4. Ministru kabinets līdz 2021. gada 1. augustam izdod šā likuma 24. panta septītajā daļā paredzētos Ministru kabineta noteikumus. Līdz šo noteikumu spēkā stāšanās dienai ir piemērojami Ministru kabineta 2009. gada 27. janvāra noteikumi Nr. 70 "Ieslodzījuma vietu pārvaldes amatpersonu ar speciālajām dienesta pakāpēm dienesta šaujamieroču nēsāšanas un glabāšanas noteikumi", ciktāl tie nav pretrunā ar šo likumu." | Likumprojekta 6.pantā ietvertais Ieslodzījuma vietu pārvaldes likuma (turpmāk - likums) pārejas noteikumu 4.punkts nosaka, ka Ministru kabinets līdz 2021. gada 1. augustam izdod šā likuma 24. panta septītajā daļā paredzētos Ministru kabineta noteikumus. Līdz šo noteikumu spēkā stāšanās dienai ir piemērojami Ministru kabineta 2009. gada 27. janvāra noteikumi Nr. 70 "Ieslodzījuma vietu pārvaldes amatpersonu ar speciālajām dienesta pakāpēm dienesta šaujamieroču nēsāšanas un glabāšanas noteikumi", ciktāl tie nav pretrunā ar šo likumu. Birojs vērš uzmanību, ka plānotā likuma 24.panta septītā daļa atbilstoši precizējumiem tika svītrota, attiecīgi lūgums precizēt likumprojekta 6.pantu un anotāciju. | **Ņemts vērā** | Likumprojektā iekļautais pārejas noteikumu 4. punkts svītrots. Attiecīgi precizēta arī anotācija. |
| **Iekšlietu ministrijas 2020. gada 10. marta atzinums Nr. 1-57/602** |
| 3. | "**24. pants. Amatpersonas tiesības pielietot ieroci**(7) Ministru kabinets nosaka ieroču pārņemšanas, uzskaites, pieņemšanas, izsniegšanas, izmantošanas, pielietošanas, glabāšanas, nēsāšanas, realizēšanas, pārvadāšanas, pārsūtīšanas un iznīcināšanas kārtību." | Atbilstoši Ministru kabineta 2014. gada 26. augusta rīkojuma Nr. 45 "Informatīvais ziņojums "Priekšlikumi ārējo normatīvo aktu grozījumu skaita samazināšanai"" 13.6. apakšpunktam atbildīgā ministrija, izstrādājot normatīvā akta projektu, izvērtē tiesiskā regulējuma nepieciešamo līmeni (likums, Ministru kabineta noteikumi, pašvaldību saistošie noteikumi, iekšējais normatīvais akts, individuāls tiesību akts). Vēršam uzmanību, ka šāds uzdevums tika noteikts, pamatojoties uz informatīvajā ziņojumā "Priekšlikumi ārējo normatīvo aktu grozījumu skaita samazināšanai" norādīto: "*Viens no galvenajiem normatīvā akta projekta autora uzdevumiem ir pareiza normatīvā akta veida izvēle, no kuras turpmāk būs atkarīgs arī tiesību normu spēks un adresātu loks. Līdz ar to svarīgi ir atcerēties, ka likumdevējs likumdošanas procesā izlemj svarīgākos jautājumus, bet detalizētāku tiesību normu izstrādāšanu deleģē Ministru kabinetam vai citai valsts institūcijai. Šāda kārtība ne vien padara pašu likumdošanas procesu efektīvāku, jo likumdevējam nav jānodarbojas ar tehnisku jautājumu risināšanu, bet arī ļauj ātrāk un adekvātāk reaģēt uz normatīvā regulējuma pilnveidošanas nepieciešamību. Ministru kabinets vai citas pilnvarotās valsts institūcijas "tehnisko" normu izstrādē visbiežāk ir kompetentākas nekā likumdevējs, un lēmumu pieņemšanas process šajās institūcijās nav tik komplicēts.[[1]](#footnote-1)**Ņemot vērā minēto, normatīvā akta projekta sagatavotājam projekta izstrādes stadijā rūpīgi jāizvērtē, kāda līmeņa normatīvais regulējums nepieciešams attiecīgajā situācijā – vai esošo situāciju iespējams atrisināt tikai likuma ietvaros vai arī likuma izpildes nodrošināšanai var izdot Ministru kabineta noteikumus, pašvaldību saistošos noteikumus vai iekšējo normatīvo aktu. Papildus minētajam būtu jāvērtē normatīvā regulējuma izmaiņu ietekme uz regulējamo jautājumu loku un attiecīgo nozari kopumā.* *Izstrādājot normatīvā akta projektu, jāizvērtē arī normatīvais regulējums, kas ietverams iekšējos, nevis ārējos normatīvajos aktos, kā arī normatīvais regulējums, ko lietderīgāk ietvert pašvaldību saistošajos noteikumos, nevis likumos vai Ministru kabineta noteikumos, līdz ar to radot priekšnosacījumus tiesiskā regulējuma pietuvināšanai vietējiem apstākļiem.*".Norādām, ka Ieroču aprites likuma 94. panta pirmā daļa noteic, ka Nacionālo bruņoto spēku, Iekšlietu ministrijas sistēmas iestāžu, valsts drošības iestāžu, Latvijas Bankas Aizsardzības pārvaldes, Valsts ieņēmumu dienesta, Ieslodzījuma vietu pārvaldes, Korupcijas novēršanas un apkarošanas biroja, Jaunsardzes centra, Nodrošinājuma valsts aģentūras, ostas policijas un pašvaldības policijas valdījumā esošo ieroču, munīcijas un speciālo līdzekļu iegādāšanās, izmantošanas, pielietošanas, glabāšanas, nēsāšanas, realizēšanas, pārvadāšanas un pārsūtīšanas, treniņšaušanas, remonta, kā arī apmācībām nepieciešamo ieroču pārveidošanas kārtību nosaka šo institūciju darbību reglamentējošie normatīvie akti. Projekta 4. pantā ietvertā Ieslodzījuma vietu pārvaldes likuma (turpmāk – Likums) 24. panta septītā daļa paredz, ka Ministru kabinets nosaka ieroču pārņemšanas, uzskaites, pieņemšanas, izsniegšanas, izmantošanas, pielietošanas, glabāšanas, nēsāšanas, realizēšanas, pārvadāšanas, pārsūtīšanas un iznīcināšanas kārtību. Vēršam uzmanību, ka ieroču pārņemšanas, uzskaites, pieņemšanas, izsniegšanas, glabāšanas, nēsāšanas, realizēšanas, pārvadāšanas, pārsūtīšanas un iznīcināšanas kārtība attiecas uz iestādes iekšējo darba organizāciju un, ņemot vērā Ieroču aprites likuma 94. panta pirmajā daļā noteikto, ir ietverama iestādes iekšējā normatīvajā aktā. Savukārt jautājumi, kas attiecas uz ieroča pielietošanu un izmantošanu, jau ir ietverti Projektā. Ņemot vērā minēto, precizēt Projektu. | **Ņemts vērā** | Likumprojektā iekļautā 24. panta septītā daļa svītrota. Papildināts likumprojekta anotācijas I sadaļas 2. un 4. punkts. |
| 4. | **24.1 pants.** **Iekšlietu ministrijas sistēmas iestāžu amatpersonu un Nacionālo bruņoto spēku personālsastāva tiesības ieslodzījuma vietā**(2) Pēc šā panta pirmajā daļā minētās atļaujas saņemšanas Iekšlietu ministrijas sistēmas iestādes amatpersona vai Nacionālo bruņoto spēku personālsastāvs patstāvīgi pieņem lēmumu par speciālo cīņas paņēmienu vai speciālo līdzekļu lietošanu atbilstoši šā likuma 23. pantam, ieroču pielietošanu atbilstoši šā likuma 24. pantam vai tehnisko ierīču lietošanu." | Projekta 5. pantā ietvertā Likuma 24.1panta pirmā daļa nosaka, ka, ja ieslodzījuma vietā notiek ķīlnieka sagrābšana, grautiņi, dedzināšana, masu nekārtības vai masveida pretošanās amatpersonām, Iekšlietu ministrijas sistēmas iestāžu amatpersonām un Nacionālo bruņoto spēku personālsastāvam ar Pārvaldes priekšnieka vai viņa vietnieka mutvārdu atļauju ir tiesības: 1) iekļūt ieslodzījuma vietā ar ieročiem, speciālajiem līdzekļiem vai tehniskajām ierīcēm; 2) ieslodzījuma vietā pielietot ieročus, lietot speciālos cīņas paņēmienus, speciālos līdzekļus vai tehniskās ierīces.Norādām, ka minētais regulējums nepamatoti ierobežo Iekšlietu ministrijas sistēmas iestāžu tiesības pielietot ieročus, lietot speciālos cīņas paņēmienus un speciālos līdzekļus. Piemēram, Projekts ierobežo likuma "Par policiju" 13. un 14. pantā noteiktās policijas darbinieka tiesības, pildot dienesta pienākumus, lietot fizisku spēku, speciālos līdzekļus un tiesības pielietot šaujamieroci, jo saskaņā ar Projektu šādas tiesības Iekšlietu ministrijas sistēmas iestāžu amatpersonas varēs īstenot tikai pēc Ieslodzījuma vietu pārvaldes priekšnieka vai viņa vietnieka mutvārdu atļaujas. Ievērojot minēto, lūdzam precizēt Projekta 5. pantā ietverto Likuma 24.1 panta pirmo daļu. Tāpat nepieciešams precizēt Projekta 5. pantā ietverto Likuma 24.1 panta otro daļu, kas paredz, ka pēc šā panta pirmajā daļā minētās atļaujas saņemšanas Iekšlietu ministrijas sistēmas iestādes amatpersona vai Nacionālo bruņoto spēku personālsastāvs patstāvīgi pieņem lēmumu par speciālo cīņas paņēmienu vai speciālo līdzekļu lietošanu atbilstoši šā likuma 23. pantam, ieroču pielietošanu atbilstoši šā likuma 24. pantam vai tehnisko ierīču lietošanu. Vēršam uzmanību, ka fiziska spēka, speciālo līdzekļu un ieroču pielietošana Iekšlietu ministrijas sistēmas iestāžu amatpersonām ir noteikta šo iestāžu darbību reglamentējošos normatīvajos aktos (piemēram, policijas darbiniekiem – likuma "Par policiju" 13. un 14. pantā). | **Ņemts vērā** | "**24.1 pants.** **Iekšlietu ministrijas sistēmas iestāžu tiesības ieslodzījuma vietā**(1) Ja ieslodzījuma vietā notiek ķīlnieka sagrābšana, grautiņi, dedzināšana, masu nekārtības vai masveida pretošanās amatpersonām, Iekšlietu ministrijas sistēmas iestāžu amatpersonām ar Pārvaldes priekšnieka vai viņa vietnieka mutvārdu atļauju ir tiesības:1) iekļūt ieslodzījuma vietā ar ieročiem, speciālajiem līdzekļiem vai tehniskajām ierīcēm;2) ieslodzījuma vietā pielietot ieročus, lietot speciālos cīņas paņēmienus, speciālos līdzekļus vai tehniskās ierīces.(2) Pēc šā panta pirmajā daļā minētās atļaujas saņemšanas Iekšlietu ministrijas sistēmas iestādes amatpersona patstāvīgi pieņem lēmumu par speciālo cīņas paņēmienu vai speciālo līdzekļu lietošanu." |
| **Aizsardzības ministrijas 2020. gada 20. marta atzinums Nr. MV-N/654** |
| 5. |  | Sagatavotā likumprojekta 24.1 panta redakcija neatbilst Nacionālo bruņoto spēku (turpmāk – NBS) likuma 6. pantā noteiktajiem NBS uzdevumiem. NBS likuma 6. panta otrā daļa paredz, ka “citu, šajā likumā neparedzētu uzdevumu veikšanā NBS vienības (apakšvienības) drīkst iesaistīt ar Ministru kabineta rīkojumu”.Likumprojekta 24.1 pants neatbilst Militārā dienesta likuma 13. un 14. pantā noteiktajiem gadījumiem, kuros karavīrs ir tiesīgs pielietot dienesta šaujamieroci, fizisko spēku un speciālos līdzekļus.  | **Ņemts vērā**  | **24.1 pants.** **Iekšlietu ministrijas sistēmas iestāžu tiesības ieslodzījuma vietā**(1) Ja ieslodzījuma vietā notiek ķīlnieka sagrābšana, grautiņi, dedzināšana, masu nekārtības vai masveida pretošanās amatpersonām, Iekšlietu ministrijas sistēmas iestāžu amatpersonām ar Pārvaldes priekšnieka vai viņa vietnieka mutvārdu atļauju ir tiesības:1) iekļūt ieslodzījuma vietā ar ieročiem, speciālajiem līdzekļiem vai tehniskajām ierīcēm;2) ieslodzījuma vietā pielietot ieročus, lietot speciālos cīņas paņēmienus, speciālos līdzekļus vai tehniskās ierīces.(2) Pēc šā panta pirmajā daļā minētās atļaujas saņemšanas Iekšlietu ministrijas sistēmas iestādes amatpersona patstāvīgi pieņem lēmumu par speciālo cīņas paņēmienu vai speciālo līdzekļu lietošanu. |
|  | 1. 8. pantā:papildināt pirmo daļu ar 9. punktu šādā redakcijā:9) Valsts drošības iestādes amatpersonām; | Likumprojekta 1. pants paredz papildināt Ieslodzījumu vietu pārvaldes likuma 8. panta pirmo daļu ar jaunu 9. punktu, kas valsts drošības iestāžu amatpersonām paredz tiesības bez speciālās atļaujas apmeklēt ieslodzījumu vietas. Valsts drošības iestāžu amatpersonu tiesības iekļūt jebkuram subjektam (gan juridiskām, gan fiziskām personām) piederošās nedzīvojamās telpās un zemesgabalu teritorijās (izņemot telpas un zemesgabalus, kurām ir eksteritoriāls statuss) nosaka Valsts drošības iestāžu likuma 19. panta pirmās daļas 4. punkts. Tā kā ieslodzījuma vietas nav izņēmums, tad Aizsardzības ministrija neatbalsta šādu tiesību atkārtotu reglamentēšanu, lai izvairītos no valsts drošības iestāžu amatpersonu pilnvaru papildu interpretācijām. | **Saskaņots**  | 1. 8. pantā:papildināt pirmo daļu ar 9. un 10. punktu šādā redakcijā:"9) Valsts drošības iestādes amatpersonām;10) Korupcijas novēršanas un apkarošanas biroja amatpersonām." |

|  |  |
| --- | --- |
| Atbildīgā amatpersona |  |
|  | (paraksts) |

Olga Zeile

Tieslietu ministrijas

Nozaru politikas departamenta direktore

67046134, Olga.Zeile@tm.gov.lv

1. Latvijas Republikas Satversmes tiesas 2007. gada 9. oktobra sprieduma lietā Nr. 2007-04-03 secinājumu daļas 15. punkts [↑](#footnote-ref-1)